Spoštovani kolegi!

Z vašo pomembno pomočjo je pobudniku zakonodajnega referenduma g. Ocvirku uspelo v nekaj dneh zbrati več kot 5.000 podpisov.

Hvala vsem, ki ste pri zbiranju aktivno sodelovali!

V torek, 3. oktobra 2017 je pričel teči zakonski 35-dnevni rok za zbiranje 40.000 overjenih podpisov volivcev za razpis zakonodajnega referenduma.

**Pomembno: ZADNJI DAN ZA OSEBNO OVERITEV PODPISA NA UPRAVNI ENOTI ALI ELEKTRONSKO ODDAJO VLOGE JE 6. november 2017!!**

**NAVODILA ZA ODDAJO OVERJENEGA PODPISA PODPORE:**

1. **Natisnite obrazec**

Na razpolago (v priponki) imate 4 tipe obrazcev.

Dva sta namenjena uporabi na dvojezičnih področjih, v enem se lahko podatke o volivcu izpolni elektronsko (v dokumentu), enega je potrebno v celoti izpolniti ročno.

V vseh priloženih obrazcih **je ŽE označena vrsta podpore (A. ZR), kot zapisana šifra podpore (750) in geslo: ZA RAZUMNE ČAKALNE VRSTE**

1. **Obrazec odnese volivec na katerokoli upravno enoto v potrditev podpisa na obrazcu.** Postopek je brezplačen.
2. **Podpis podpore lahko oddate tudi elektronsko preko portala e-uprave:**

<https://e-uprava.gov.si/podrocja/vloge/vloga.html?id=3305>.

V portal e-uprave morate biti prijavljeni in imeti ustrezno digitalno kvalificirano potrdilo (sigen-

ca, halcom…).

Elektronski odgovor upravne enote o oddanem glasu prek e-portala natisnite in pošljite

pobudniku referenduma g. Ocvirku na njegov naslov.

1. **Potrjen obrazec je potrebno v originalu poslati pobudniku g. Ocvirku na naslov:**

**JOŽEF IVAN OCVIRK**

**4208    ŠENČUR**

**P.P. št. 3**

**POMEMBNO: Obrazec, ki ga pobudnik ne prejme, ne šteje!**

1. **Če pusti bolnik/volivec potrjen obrazec v vaši ambulanti,** ga čimprej pošljite na navedeni naslov pobudnika. Obrazec se lahko pošlje z navadno pošto. Večje število podpisanih obrazcev lahko prinesete tudi v pisarno Strokovnega združenja zasebnih zdravnikov in zobozdravnikov na Dunajsko cesto 162 v Ljubljani, posebno v zadnjih dneh, tik pred iztekom roka za oddajo podpisov (7 dni po 6.11.2017).

Poleg vzorcev obrazca in navodil za oddajo overjenega podpisa je v priponki tudi vzorec za plakat formata A4, ki ga lahko natisnete in informacijo skupaj z navodili za oddajo podpisa ponudite svojim bolnikom.

V naslednjih dneh in tednih vas bomo sproti informirali o tem, kako poteka zbiranje podpisov.

Skupaj z bolniki nam bo uspelo preprečiti uveljavitev škodljivega zakona!

S spoštovanjem!

Helena Mole, dr. med.

Predsednica Strokovnega združenja zasebnih

zdravnikov in zobozdravnikov Slovenije